Iktatószám: KüM/…/2026/Adm.

Kötelezettségvállalás száma: Z
TÁMOGATÓI OKIRAT
amely a Külügyminisztérium (székhely: 1027 Budapest, Bem rakpart 47., törzskönyvi azonosító száma (PIR): 311344, adószáma: 15311344-1-41, képviseli:) mint támogató (a továbbiakban: Támogató) részéről kerül kibocsátásra,

a…………………………….. (székhelye: , adószáma: , nyilvántartási száma: , képviseli: ) mint kedvezményezett (a továbbiakban: Kedvezményezett) részére.

(a Támogató és a Kedvezményezett a továbbiakban külön: Fél, együttesen: Felek) között az alulírott napon és helyen az alábbi feltételek mellett:

Preambulum

A Támogató az államháztartásról szóló 2011. évi CXCV. törvény (a továbbiakban: Áht.), az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.), a fejezeti és központi kezelésű előirányzatok kezeléséről és felhasználásáról szóló 9/2024. (VI. 10.) KKM rendelet, valamint az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet alapján 2026. október 5. napján KüM-2026-1 kódszámon nyílt pályázatot hirdetett a külpolitikai közgondolkodás elősegítése tárgyában a civil szervezetek 2026. évi támogatására.
A költségvetési támogatás célja a magyar diplomácia és tudatos külpolitikai gondolkodás társadalmi bázisának erősítése, a kormányzat, a tudományos és akadémiai szféra, valamint a civil társadalom közötti tudásátadás bővítése. A támogatott kezdeményezések elsődleges feladata a nemzetközi kül- és biztonságpolitikai kihívások, valamint Magyarország nemzetközi kötelezettségvállalásainak szélesebb körű megismertetése, a szakmai és társadalmi párbeszéd elmélyítése, valamint a Támogató tevékenységi köréhez illeszkedő civil partnerségek építése.
A Kedvezményezett pályázatot nyújtott be a Támogató által meghirdetett KüM-2026-1 kódszámú pályázati felhívásra, amelyet a Támogató döntésre jogosult kötelezettségvállalója 2026.…..-án támogatandónak ítélt.
1. A TÁMOGATÓI OKIRAT TÁRGYA, A TÁMOGATÁS FORRÁSA, ÖSSZEGE

1.1. A Támogató jelen támogatói okiratot (a továbbiakban: Okirat) a Kedvezményezett által 2026/2027. ... és 2026/2027. ... között (támogatott tevékenység időtartama), a „projekt címe” című projekt (támogatott tevékenység; a továbbiakban: Projekt) – az Okirat 1. sz. mellékletét képező projektleírásnak, 2. sz. mellékletét képező megvalósítási ütemtervnek és 3. sz. mellékletét képező költségtervnek megfelelő – megvalósítása érdekében bocsátja ki. 

1.2. A Támogató vállalja, hogy a Magyarország 2026. évi központi költségvetéséről szóló 2025. évi LXIX. törvény 1. melléklet XVIII. Külügyminisztérium fejezet, 7. Fejezeti kezelésű előirányzatok cím, 1. Célelőirányzatok alcím, 6. Külügyminisztérium felügyelete alá tartozó szervezetek és szakmai programok támogatása jogcímcsoport, 1. KüM felügyelete alá tartozó szervezetek és szakmai programok támogatása jogcím (ÁHT-azonosító: 407373 Keretgazda: KABINET, Ügyletkód: CIVIL) terhére a Projekt megvalósításához a Kedvezményezett részére vissza nem térítendő költségvetési támogatást nyújt 100% támogatási előleg formájában, melynek összege ... Ft, azaz .................. forint. A költségvetési támogatásból ............. Ft, azaz ........................ forint működési célú,  ............. Ft, azaz ........................ forint felhalmozási célú támogatás.

1.3. A támogatás felhasználásának határideje: 2027.
A támogatás elszámolásának határideje (beszámoló benyújtásának határideje): 2027.

1.4. A 3. sz. mellékletben foglalt költségterv szerint a projekt teljes költségvetése …. Ft, mely .... Ft saját forrásból, .... Ft egyéb forrásból, valamint a Támogató által nyújtott költségvetési támogatás összegéből áll.

1.5. A támogatás intenzitása (a támogatástartalom és az elszámolható költségek hányadosa): ...%.

1.6. COFOG kód (a támogatás kormányzati funkció szerinti besorolása): 

1.7. Az Okirat alapján nyújtott költségvetési támogatás nem minősül az EUMSZ 107. cikk (1) bekezdése szerinti állami támogatásnak.

1.8. <már megkezdett projekt esetén, ha a kedvezményezett előlegként kapja a támogatást> A Kedvezményezett az Okirat szerinti tevékenységet (dátum) napjától saját kockázatára megkezdte. Támogató az Okirat kibocsátásával hozzájárul ahhoz, hogy Kedvezményezettnek a támogatott tevékenysége vonatkozásában az Okirat kibocsátását megelőzően, a támogatott tevékenység időtartama alatt – a támogatási kérelemben foglaltakkal összhangban – felmerült költségeit is a jelen támogatási jogviszony terhére legyenek elszámolhatók.

1.9. <Egyéb forrás esetén> A Kedvezményezett képviseletében eljáró személy 6. sz. mellékletben foglalt nyilatkozata alapján a támogatott tevékenység megvalósításához szükséges saját forrás a Kedvezményezett rendelkezésére áll.

1.10. A projekt megvalósítási helye: 

2.  A TÁMOGATÁSI ÖSSZEG FELHASZNÁLÁSA

2.1. A Kedvezményezett a költségvetési támogatás felhasználása során az alábbiakat köteles figyelembe venni:

A támogatási összeg terhére elszámolható költségek kizárólag a Kedvezményezettnek az 1.1. pontban megjelölt támogatott tevékenység időtartama alatt, a támogatási cél megvalósításával összefüggésben felmerült, igazoltan e célra fordított és az Okirat 3. sz. mellékletét képező költségtervben szereplő, az 1.3. pontban megjelölt felhasználási határidőig kiállított bizonylatokkal igazolható és pénzügyileg teljesített kiadásai. A Kedvezményezett nem számolhat el olyan költséget, amelyre az államháztartás valamely alrendszeréből származó más támogatás vagy egyéb forrás nyújt fedezetet.

2.2. Kedvezményezett a támogatott tevékenység megvalósítása során a támogatás – és saját forrás rendelkezésre állása esetén, annak – terhére a bruttó 200 000 Ft, azaz kettőszázezer forint értékhatárt meghaladó értékű, áru beszerzésére vagy szolgáltatás megrendelésére irányuló szerződést kizárólag írásban köthet. Írásban kötött szerződésnek minősül az elküldött és visszaigazolt megrendelés is. Az írásbeli alak megsértésével beszerzett áru vagy megrendelt szolgáltatás a támogatott tevékenység költségei között nem számolható el.

2.3. Amennyiben a támogatott tevékenység beruházás, a beruházással létrehozott vagyon és a támogatásból vásárolt eszközök vonatkozásában – ha az a Kedvezményezett tulajdonába vagy vagyonkezelésébe kerül – fenntartási kötelezettsége keletkezik. A beszámoló Támogató általi elfogadásától számított 5 (öt) éven belül, a támogatásból vásárolt eszközöket pedig a beszámoló Támogató általi elfogadásától számított 3 (három) éven belül kizárólag a Támogató előzetes írásbeli jóváhagyásával, a foglalkoztatási, a szolgáltatási és az egyéb kötelezettségek átvállalásával, átruházásával idegenítheti el, adhatja bérbe vagy más használatába, illetve terhelheti meg.

2.4. A Kedvezményezett a 2.3. pontban meghatározott időszak (a továbbiakban: fenntartási időszak) alatt köteles gondoskodni a beruházással létrehozott vagyon vagy a támogatásból vásárolt eszköz fenntartásáról és állagmegóvásáról. Támogató a 2.3. szerinti jóváhagyását abban az esetben adja meg, ha a beruházással létrehozott vagyon elidegenítése esetén az új tulajdonos a Kedvezményezett helyébe – részleges elidegenítés esetén a Kedvezményezett mellé –, bérbe vagy más módon történő használatba adás esetén – e jogviszony fennállásának idejére – a Kedvezményezett mellé a támogatási jogviszonyba belép, vagy ha a Kedvezményezettet terhelő kötelezettségek átvállalásáról egyoldalú nyilatkozatot tesz.

2.5. Amennyiben az Okirattal biztosított támogatásnak vagy egy részének felhasználása által a támogatott tevékenység időtartama alatt a Kedvezményezettnek bármilyen bevétele keletkezik, azt köteles a támogatási célra fordítani, és a felhasználással az Okiratban foglaltak szerint a Támogató részére elszámolni.

2.6. Kedvezményezett köteles a támogatott tevékenységet a vonatkozó jogszabályoknak megfelelően, kellő alapossággal, hatékonysággal és gondossággal, a projektleírásban bemutatott módon megvalósítani. Kedvezményezett köteles továbbá a költségek kifizetése előtt azok jogosságáról és összegszerűségéről meggyőződni.

3. A KÖLTSÉGVETÉSI TÁMOGATÁS ÖSSZEGÉNEK KIFIZETÉSE

3.1. A Támogató az 1.2. pontban foglalt támogatási összeget, azaz ……………….,- Ft-ot egyösszegben, az Okirat 11.6. pont szerinti hatálybalépését követő 15 (tizenöt) napon támogatási előleg formájában utalja át a Kedvezményezett részére a Kedvezményezett 3.2. pontban meghatározott számlaszámára. 

3.2. A Támogató az 1.2. pontban foglalt támogatási összeget a Kedvezményezett alábbi számlaszámára utalja:

Kedvezményezett bankjának neve:
Kedvezményezett bankjának címe: 
Bankszámlaszám:
Bankszámla devizaneme:
Az utalás devizaneme:

4. SZÖVEGES SZAKMAI TARTALMI JELENTÉS ÉS PÉNZÜGYI ELSZÁMOLÁS

4.1. A Kedvezményezett a támogatott tevékenységről és a támogatott tevékenység megvalósításával kapcsolatban felmerült valamennyi költségéről, azaz a támogatás rendeltetésszerű felhasználásáról köteles pénzügyi elszámolást és szöveges szakmai tartalmi jelentést (a továbbiakban együtt: beszámoló) benyújtani a Támogató részére. Beszámoló benyújtására a Kedvezményezett akkor is köteles, ha a támogatásból őt terhelő köztartozások összege visszatartásra került. A beszámolót a Kedvezményezett képviseletére jogosult, vagy az általa írásban meghatalmazott személy szervezetszerű aláírásával látja el. A beszámolót egy nyomtatott és egy, a nyomtatott példányról készült szkennelt, elektronikus példányban (pendrive-on) kell benyújtani. Az elektronikus példányhoz mellékelni kell az aláírt számlaösszesítő eredetivel tartalmilag megegyező szerkeszthető változatát.   A beszámoló benyújtásának és megőrzésének helye: Külügyminisztérium, Miniszteri Kabinet (Budapest 1027, Bem rakpart 47.).

4.2. A Kedvezményezett a beszámolóját a támogatott tevékenység megvalósítását követően, az 1.3. pontban meghatározott elszámolási határidőn belül köteles benyújtani.

4.3. A pénzügyi elszámolásra vonatkozó részletes leírást és a pénzügyi elszámolás kiemelten kezelt követelményeit az 5. sz. melléklet tartalmazza. A Támogató kizárólag azon bizonylatokat fogadja be a pénzügyi elszámolás részeként, amelyek megfelelnek az Okiratban és 5. sz. mellékletében meghatározott követelményeknek. 

4.4. A támogatott tevékenység megvalósítására vonatkozó szöveges szakmai tartalmi jelentésnek – a támogatott tevékenység jellegéhez igazodóan, megfelelő részletességgel és (fotó)dokumentáltan az Okirat szerinti ütemezésnek megfelelően – a következőket kell tartalmaznia:
a) a támogatás felhasználásának szakmai vonatkozásait, tapasztalatait, továbbá a megvalósítás eredményességének elemzését, illetve amennyiben az eredmény arra alkalmas, azt tárgyiasult formában (pl. folyóirat, kiadvány) a beszámolóhoz csatolni kell,
b) az előkészítés és a kommunikációs tevékenység bemutatását,
c) a lebonyolított projekt szöveges bemutatását,
d) a résztvevői, illetve esetleges sajtóvisszhangjának bemutatását,
e) annak megjelölését, hogy a Támogató úgy, mint támogató, milyen módon került megjelenítésre és említésre (újságban, kiadványban, honlapon, közösségi oldalon vagy esetleg egyéb helyen),
f) minden egyéb anyagot (pl. 2-3 db fénykép az elkészült projektről), dokumentumot (pl. szórólap, plakát), információt, amely alkalmas arra, hogy igazolja, hogy a Kedvezményezett a projektet az Okiratban foglaltaknak megfelelően bonyolította le,
g) azon szerzői jogi védelem alá eső művek megjelölését, amelyek a Projekt megvalósítása során keletkeztek, és ennek megfelelően vonatkozásukban a Támogató a beszámoló elfogadásával az Okirat 5.9. pontja szerint felhasználási jogokat szerez.

4.5. Amennyiben a Kedvezményezett beszámolási kötelezettségét határidőre nem teljesíti, a Támogató – (pót)határidő tűzésével egyidejűleg – írásban felszólítja ezen kötelezettség teljesítésére. Ha a Kedvezményezett a felszólításban megjelölt (pót)határidőig nem teljesíti a felszólításban foglaltakat, a Támogató az Okirat 7. pontjában foglaltak szerint járhat el.

4.6. Amennyiben a Kedvezményezett akár felszólítás nélkül, az Okirat 1.3. pontja szerinti határidőben, akár a 4.4. pontban megjelölt felszólításra teljesíti a beszámolási kötelezettségét, a Támogató a beszámolót annak beérkezését követő 90 (kilencven) napon belül ellenőrzi. Az ellenőrzési határidőt a beszámoló összetettségére vagy egyéb körülményekre tekintettel a Támogató további 30 (harminc) nappal, legfeljebb két alkalommal meghosszabbíthatja. Amennyiben a benyújtott beszámoló nem felel meg az Okiratban és mellékleteiben, illetve az irányadó jogszabályokban foglalt követelményeknek, úgy a Támogató írásban hiánypótlásra szólítja fel a Kedvezményezettet, melyet a hiánypótlási felszólítás kézhezvételét követő 15 (tizenöt) napon belül a Kedvezményezettnek teljesítenie kell. A hiánypótlás időtartama az ellenőrzési időbe nem számít be.

Amennyiben a Kedvezményezett a hiánypótlási felszólításban megjelölt határidőn belül nem a felszólításban megjelölteknek megfelelően teljesíti a hiánypótlást, úgy 5 (öt) napos határidő kitűzése mellett tisztázó kérdés keretében kérhető be a hiányzó adat/dokumentum. Amennyiben a Kedvezményezett a hiánypótlási felszólításban, illetve a tisztázó kérdésben megjelölt határidőn belül nem vagy nem megfelelően teljesíti a hiánypótlást, a Támogató az Okirat 7. pontjában foglaltak szerint járhat el. A tisztázó kérdés megválaszolásának időtartama az ellenőrzési időbe nem számít be.

4.7. A Támogató legkésőbb a beszámoló ellenőrzésének befejezésétől számított 30 (harminc) napon belül annak eredményét, illetve esetleges észrevételeit írásban közli a Kedvezményezettel.

4.8. <egyéb forrás esetén> A Kedvezményezett a projekt egyéb forrása vonatkozásában köteles az egyéb forrást biztostó szervezet döntésétől számított 30 (harminc) napon belül igazolást benyújtani a Támogató részére arról, hogy az egyéb forrást biztosító szervezet a Kedvezményezettnek a támogatás felhasználására vonatkozó elszámolását elfogadta.
Amennyiben jelen projekt befejezéséig (2026/27…..) az egyéb forrást biztosító projekt még nem zárult le, úgy Kedvezményezett köteles a beszámoló benyújtásakor nyilatkozni arról, hogy az egyéb forrást az Okiratban foglaltak szerint használta, használja fel.

4.9. Amennyiben a támogatott tevékenység ténylegesen és indokoltan felmerülő összköltsége (kiadása) csökken a tervezetthez képest, a költségvetési támogatási összeget – ha szükséges az Okirat módosításával – a támogatott tevékenység összköltsége csökkentésének arányában a Támogató csökkenti, több forrás esetén az eredeti arányoknak megfelelően. Ebben az esetben a Kedvezményezett csak a csökkentett összegre jogosult.

[bookmark: _Hlk151381172]Tekintettel arra, hogy a támogatás előleg formájában kerül kifizetésre a Kedvezményezett részére, az Okiratnak megfelelő teljesítés mellett esetlegesen fel nem használt költségvetési támogatás összegét a Kedvezményezett a támogatás 1.3. pontban meghatározott felhasználási határidejéig köteles a Támogató 10032000-01220108-50000005 sz. számlájára visszautalni (Magyar Államkincstár IBAN: HU37 1003 2000 0122 0108 5000 0005, SWIFT: HUSTHUHB). A visszautalás közleményében az Okirat iktatószámát és az ÁHT-azonosítót (407373) fel kell tüntetni.

A Kedvezményezett köteles a visszautalásról szóló terhelési összesítő (bankszámlakivonat) másolatát, valamint a lemondott összegről szóló lemondónyilatkozatot a visszautalástól számított 3 (három) munkanapon belül a Támogató rendelkezésére bocsátani.
 
A támogatási előlegként kifizetett költségvetési támogatás 1.3. pontban meghatározott felhasználási határidőig fel nem használt összegét késedelmes teljesítés esetén az Áht. jogosulatlanul igénybe vett költségvetési támogatások esetén irányadó 53/A. § (2) bekezdése és az Ávr. 98. §-a szerinti késedelmi kamattal növelt mértékben köteles visszafizetni.

4.10. Amennyiben a beszámoló ellenőrzése során megállapítást nyer, hogy a pénzügyi elszámolás részeként benyújtott bizonylatok nem vagy nem teljes egészében számolhatók el a támogatás terhére, úgy a Kedvezményezett az ellenőrzés eredményéről szóló értesítés kézhezvételétől számított 30 (harminc) napon belül köteles a visszafizetési kötelezettséggel érintett összeget a Támogató 4.9. pontjában meghatározott számlájára visszafizetni.

Kedvezményezett a visszafizetési kötelezettséggel érintett támogatás összegét az Áht. jogosulatlanul igénybe vett költségvetési támogatások esetén irányadó 53/A. § (2) bekezdése és az Ávr. 98. §-a szerinti ügyleti, illetve késedelem esetén késedelmi kamattal növelt mértékben köteles visszafizetni.

4.11. A támogatott tevékenység akkor tekinthető befejezettnek, ha az Okiratban meghatározottak szerint teljesült, a megvalósítás során keletkezett számlák kiegyenlítése megtörtént, a támogatással létrehozott vagy beszerzett eszköz aktiválásra került, és a Kedvezményezett támogatott tevékenység befejezését tanúsító, hatósági engedélyekkel és bizonylatokkal alátámasztott beszámolóját a Támogató jóváhagyta, és a költségvetési támogatás folyósítása az igazolt támogatás felhasználásnak megfelelő mértékben megtörtént. 

4.12. [bookmark: _GoBack]A támogatott tevékenység továbbá akkor tekinthető lezártnak, ha a Kedvezményezett az Okiratban a befejezést követő időszakra nézve további kötelezettséget nem vállal és a 4.11. vagy 4.12. (egyéb forrás függvényében változik) pontban meghatározott feltételek teljesültek. Ha a Kedvezményezett az Okiratban a támogatott tevékenység befejezését követő időszakra nézve további kötelezettséget vállal (fenntartási időszak), a támogatott tevékenység akkor tekinthető lezártnak, ha a Kedvezményezett által vállalt valamennyi kötelezettség teljesült, a Kedvezményezett a kötelezettségek megvalósulásának eredményeiről szóló záró beszámolóját benyújtotta, és azt a Támogató jóváhagyta, valamint a záró jegyzőkönyv elkészült.

4.13. Amennyiben Kedvezményezett a 4. pontban foglalt kötelezettségét megsérti, és azt a 4. pont vonatkozó rendelkezései szerinti határidőben sem pótolja megfelelően, úgy a Támogató az Okiratot indokolás nélkül visszavonhatja. Ez esetben a Kedvezményezett a már részére esetlegesen kiutalt támogatást a Támogató részére haladéktalanul visszafizetni köteles az Áht. jogosulatlanul igénybe vett költségvetési támogatások esetén irányadó 53/A. § (2) bekezdése és az Ávr. 98. §-a szerinti ügyleti, illetve késedelem esetén késedelmi kamattal növelt mértékben . 

5. A KEDVEZMÉNYEZETT KÖTELEZETTSÉGEI

5.1. A Kedvezményezett köteles a Projektet az Okiratban, annak mellékleteiben, illetve a vonatkozó jogszabályokban foglalt követelményeknek megfelelően és a támogatás célját szem előtt tartva megvalósítani.

5.2. A Kedvezményezett köteles a Projekt megvalósítása során történő nyilvános megjelenések alkalmával a Támogatót mind írásban, mind szóban megnevezni. A Kedvezményezett a Projekt végrehajtása során a médiamegjelenéseknél, rendezvényeken, kiadványokon, az ezekkel kapcsolatos reklám- és PR-anyagokon köteles a Támogató teljes nevének, valamint a támogatás tényének feltüntetésére.

5.3. A Kedvezményezett köteles szakmai véleményezésre a Támogatónak megküldeni a Projekt keretében írásban vagy vizuális formában megjelenő, a Támogatót megjelölő anyagot még annak közzététele előtt. A Támogató által kifogásolt tartalmi vagy formai hibák korrigálása a Kedvezményezett feladata. Kedvezményezett nem jogosult a Támogatót megjelenítő, általa kifogásolt tartalom közzétételére. Az ilyen közzététel súlyos szerződésszegésnek minősül.

5.4. A Kedvezményezett köteles a költségvetési támogatás felhasználását elkülönítetten és naprakészen nyilvántartani, az ellenőrzésre feljogosított szervek megkeresésére az ellenőrzés lefolytatásához szükséges tájékoztatást megadni, az ellenőrzésben közreműködni. A Kedvezményezett az Okirat szerint előírt (záró) beszámoló elfogadásától számított 5 (öt) évig köteles biztosítani a Támogató által írásban meghatalmazott, illetve jogszabály alapján ellenőrzésre jogosult személy vagy szervezet számára azt, hogy bármikor adatbekérés vagy helyszíni ellenőrzés keretében teljes körű vizsgálatot végezzen a költségvetési támogatás összegének felhasználásával és a Projekt megvalósításával kapcsolatosan. Az ellenőrzés kiterjedhet az 5.7. pont szerinti esetleges közreműködőkre is.

5.5. A Kedvezményezett köteles az Okirattal összefüggésben keletkezett valamennyi dokumentum, pénzügyi bizonylat egy-egy eredeti példányát az Okirat szerint előírt (záró) beszámoló elfogadásától számított 10 (tíz) évig megőrizni.

5.6. A Kedvezményezett haladéktalanul, de legkésőbb a tudomására jutástól számított 8 (nyolc) napon belül köteles írásban bejelenteni a Támogatónak, ha
a) a támogatott tevékenység megvalósításában az eredeti tervhez képest bármilyen eltérés történt;
b) a támogatott tevékenység összköltsége a tervezetthez képest csökkent;
c) a Kedvezményezett személyét, az Okiratot vagy annak teljesítését, a vonatkozó jogszabályokban rögzített, a Támogatás odaítélésének előfeltételét képező nyilatkozatait érintő vagy bármely egyéb lényeges adat, körülmény megváltozik, ideértve különösen az Ávr. 97. §-a szerinti tájékoztatási kötelezettséget.

5.7. A Kedvezményezett a Projekt megvalósításába közreműködőket bevonhat, köteles azonban a közbeszerzési szabályok előírásait betartani. Amennyiben jogszabály közbeszerzési eljárás lefolytatását nem írja elő, a Kedvezményezett abban az esetben is köteles a közreműködőket (vállalkozókat) olyan egyéb transzparens, diszkriminációmentes eljárás során kiválasztani, amely lehetővé teszi a legkedvezőbb áron nyújtott szolgáltatás elfogadását.

5.8. A Kedvezményezett a költségvetési támogatási összegből finanszírozott beszerzéseit – amennyiben közbeszerzési kötelezettsége áll fenn – a közbeszerzésekről szóló 2015. évi CXLIII. törvényben (a továbbiakban: Kbt.) foglaltak szerint köteles megvalósítani. Kedvezményezett más beszerzési eljárását úgy köteles lefolytatni, hogy az a támogatás észszerű és hatékony felhasználását biztosítsa.

5.9. A támogatott tevékenység megvalósítása során keletkező szerzői jogi védelem alá eső művek tekintetében a Kedvezményezett ingyenes, területi és időbeli korlátozás nélküli teljes körű felhasználási jogot biztosít a Támogató részére, amely kiterjed a termékek, kiadványok, elektronikus és nyomtatott anyagok, fényképek, filmek egészének vagy azok tartalmának felhasználására és harmadik személynek további felhasználás céljából történő átadására, azok kép- és hangfelvételen történő rögzítésére, továbbá, azok számítógéppel vagy elektronikus adathordozóra történő másolására, azok korlátlan terjesztésére, kiállítására, nyilvános előadására, nyilvánosság számára történő korlátlan hozzáférhetővé tételére, valamint azok átdolgozására.

5.10. A Kedvezményezett nem követhet el, nem engedélyezhet, illetve harmadik személyt nem jogosíthat fel olyan cselekményekre, amely a közélet tisztaságára vonatkozó, valamint a korrupció-ellenes jogszabályok megsértését eredményezi. A Kedvezményezett nem fogadhat el, nem ajánlhat fel és nem adhat az eljáró harmadik személynek ajándékot, illetve pénzbeli vagy nem pénzbeli juttatást. (Korrupció-ellenes klauzula)

6. BIZTOSÍTÉKOK

6.1. Kedvezményezett a Támogató – az Ávr. 84. § (1) bekezdés d) pontja alapján meghozott – döntése értelmében mentesül a biztosítéknyújtási kötelezettség alól.


7.  RENDELKEZÉSEK MEGSÉRTÉSE ÉS JOGKÖVETKEZMÉNYEI

7.1. Az Ávr. 88. § (3) bekezdésének megfelelően a támogatás folyósítása felfüggesztésre kerül, ha az Okirat kibocsátását követően a Kedvezményezett olyan nyilatkozatot tesz, vagy Támogató olyan körülményről szerez tudomást, amely az Okirat és azzal együtt költségvetési támogatás visszavonását teheti szükségessé. A felfüggesztésről és annak okáról a Támogató haladéktalanul tájékoztatja a Kedvezményezettet.

7.2. Amennyiben a Kedvezményezett neki felróhatóan megsérti az Okiratban vállalt kötelezettségeit, annak mellékleteiben, illetve bármely irányadó jogszabályokban foglalt rendelkezéseket, továbbá vagy az alábbi okok bármelyike megvalósul, a Támogató az Okiratot visszavonhatja:
a) a Támogató a beszámoló értékelése során megállapítja, hogy a megvalósított tevékenység nem felel meg az 1. sz. melléklet szerinti projektleírásban foglaltaknak;
b) a Kedvezményezett a költségvetési támogatást nem az Okiratban – illetve annak mellékleteiben - meghatározott célra használja fel;
c) az Ávr. 96. §-ában meghatározott – az előzőekben nem nevesített – esetek (elállási, felmondási okok) bármelyike megvalósul;
d) amennyiben Kedvezményezett a támogatási kérelem benyújtásakor, illetve az Okirat kibocsátásának időpontjában nem felel meg a fenti idézett jogszabályhelyekben foglalt követelményeknek.

A Kedvezményezett részére a fenti esetekben a Támogatás nem folyósítható, illetve a már megtörtént folyósítás esetén köteles a Támogatást az Áht. 53/A. §-a szerinti kamatokkal együtt visszafizetni. Az Okirat és azzal együtt a Támogatás visszavonása külön okirat kiadásával és a Kedvezményezett részére történő megküldésével történik. Amennyiben a Támogató nem gyakorolja a visszavonás jogát – jogosulatlanul igénybe vett Támogatás esetén –, az nem érinti a Támogató visszakövetelési jogát, a Kedvezményezett visszafizetési kötelezettségét és a folyósítás felfüggesztését.


7.3. A költségvetési támogatás jogosulatlan igénybevétele esetén a Kedvezményezettet a költségvetési támogatás részben vagy egészben történő visszafizetésének kötelezettsége terheli. A Kedvezményezett az igénybe vett költségvetési támogatás összegét az Áht. 53/A. § (2) bekezdése és Ávr. 98. § (1) bekezdése szerinti kamattal növelten köteles visszafizetni, a Támogató erről szóló írásbeli értesítésének kézhezvételétől számított 30 (harminc) napon belül. A kamatszámítás kezdő időpontja a költségvetésből nyújtott támogatás folyósításának a napja, utolsó napja a visszafizetési kötelezettség teljesítésének tervezett napja.

7.4. A költségvetési támogatás jogosulatlan igénybevétele esetén, a támogatás jogosulatlan igénybevételére okot adó körülményről való tudomásszerzést követően a Támogató a költségvetési támogatás folyósítását azonnali hatállyal felfüggeszti, és intézkedik a Kedvezményezett részére már kiutalt költségvetési támogatás visszafizetése iránt.

7.5. Amennyiben a költségvetési támogatás jogosulatlan igénybevételére okot adó körülmény bekövetkezése, illetve a költségvetési támogatás jogosulatlan igénybevétele – a Támogató által elismerten – a Kedvezményezettnek nem róható fel, és a Kedvezményezett a bejelentési kötelezettségének haladéktalanul, de a bejelentésre okot adó körülmény bekövetkezésétől számított legfeljebb 8 (nyolc) napon belül eleget tesz, a részére már kiutalt költségvetési támogatással el kell számolnia, és a költségvetési támogatásnak a teljesítéssel arányban nem álló részét a Támogató erről szóló írásbeli értesítésének kézhezvételétől számított 30 (harminc) napon belül az Áht. 53/A. § (2) bekezdése szerinti kamattal növelten vissza kell fizetnie.

7.6. Ha Kedvezményezettnek az Okirat alapján bármilyen okból kifolyólag fizetési kötelezettsége keletkezik a Támogató felé, – a 4. pontban foglalt eseteket kivéve – a Támogató írásban, legfeljebb 30 (harminc) napos határidő tűzésével, felszólítja Kedvezményezettet a fizetési kötelezettség teljesítésére a fizetendő összeg – beleértve a tőkeösszeget és annak kamatait – megjelölése és teljesítési határidő feltüntetése mellett. 

7.7. A fizetési kötelezettség akkor minősül teljesítettnek, amikor a visszafizetendő összeg a Támogató 4.8. vagy 4.9. (egyéb forrás függvényében változik) pontban hivatkozott bankszámláján jóváírásra kerül.

7.8. Támogató ezennel kifejezetten kizárja a felelősségét mindazon károkért, amelyeket Kedvezményezettnek a támogatás visszavonásával okoz.

8. AZ OKIRAT MÓDOSÍTÁSA

8.1. Az Okirat módosítására kizárólag írásban, a támogatási cél – kivéve az Áht. 53/A. § (5) bekezdésében foglalt esetet – sérelme nélkül kerülhet sor. A Kedvezményezett köteles az Okirat módosítására irányuló kérelmét a Támogató részére írásban benyújtani. Az Okirat módosítására irányuló kérelem nem terjeszkedhet túl a pályázati felhívásban meghatározott kereteken, határidőkön, megkötéseken. Az indoklással ellátott, írásbeli módosítási kérelemnek legkésőbb a támogatott tevékenység időtartamának a lejártát megelőző 60. (hatvanadik) napig be kell érkeznie és a módosított támogatói okiratot legkésőbb a támogatott tevékenység záró időpontjáig alá kell írni.

8.2. Az Okirat módosítására az Ávr. 65/B. § (1) bekezdésére figyelemmel csak abban ez esetben kerülhet sor, ha a támogatott tevékenység az így módosított feltételekkel is támogatható lett volna. Az Okiratban meghatározott összegen felüli többlet költségvetési támogatás biztosítása érdekében az okirat módosítására kizárólag az Ávr. 95. § (2) – (5) bekezdéseiben foglaltakra figyelemmel kerülhet sor. Az Ávr. 95. § (1) bekezdése alapján az Okirat Áht. 53/A. § (5) bekezdésében foglaltak szerinti módosítása legfeljebb egy alkalommal abban az esetben lehetséges, ha a támogatás nyújtásának feltétele nem jogszabályon alapul és a támogatói döntés meghozatala során a döntéshozónak mérlegelési joga van.

8.3. Az Ávr. 95. § (6) bekezdésére tekintettel nem kell az Okiratot módosítani, ha:
a) a támogatott tevékenység időtartama, valamint az ahhoz kapcsolódó felhasználási, beszámolási határidő az Okiratban megjelölt határidőhöz képest előre láthatóan a 3 (három) hónapos késedelmet nem haladja meg – ideértve az ezen határidőmódosítások miatt változó támogatási intenzitást is,
b) az Okiratban meghatározott bármely indikátor értékének várható teljesülése eléri a célérték legalább 90 %-át,
c) a műszaki, szakmai tartalom megváltozása olyan jellegű, amely során a Kedvezményezett által nyilatkozatban vállalt tulajdonsághoz vagy képességhez mérten a támogatott tevékenység eredményessége szempontjából kedvezőbb vagy azonos értékű műszaki, szakmai megoldás megvalósul.

8.4. Támogató tájékoztatja a Kedvezményezettet arról, hogy az Ávr. 95. § (6) bekezdésében foglaltak alkalmazása csak abban az esetben támogatható a Támogató részéről, amennyiben annak alkalmazása nem irányul a pályázati kiírásban megfogalmazott feltételeken és kereteken túli módosításra. Amennyiben a Kedvezményezett élni kíván az Ávr. 95. § (6) bekezdésében foglaltak alkalmazásával, úgy az arra irányuló szándékát a 8.2. pontban megjelölt határidőn belül írásban szükséges jeleznie a Támogató részére. A Támogató a Kedvezményezett ezirányú kezdeményezését írásban igazolja vissza, vagy utasítja el.

8.5. A 8.4. pontban foglaltak fennállása esetén a Kedvezményezett módosítást eredményező körülményről való tudomásszerzését követően a Támogató részére haladéktalanul megküldött, indokolással ellátott írásbeli tájékoztatása és annak Támogató általi írásos jóváhagyása esetén a Felek a tájékoztatásban foglalt módosítást kölcsönösen elfogadottnak tekintik.

8.6. Az Okiratot a Támogató a Kedvezményezett javára, illetve hátrányára egyoldalúan módosíthatja.

9.  KÉZBESÍTÉSI SZABÁLYOK

9.1. A Felek kötelesek valamennyi részükre küldött postai küldeményt személyesen, szervezeti képviselőjük, meghatalmazottjuk, illetve kézbesítési megbízottjuk útján átvenni. Ennek elmulasztása esetén, az átvételre jogosult személy (képviselő) hiányára a mulasztó Fél alappal nem hivatkozhat. 

9.2. Postai úton történő kézbesítés esetén az értesítést hivatalos iratként kell feladni és kézbesíteni.

9.3. Ha a postai úton történő kézbesítés azért hiúsul meg, mert a címzett vagy meghatalmazottja úgy nyilatkozik, hogy a küldeményt nem veszi át, az értesítést a kézbesítés megkísérlésének napján kézbesítettnek kell tekinteni.

9.4. Ha a küldemény a postai kézbesítés második megkísérlését követően is „nem kereste” jelzéssel érkezik vissza, a posta által visszaküldött küldemény visszafordításának napját kell a kézbesítés napjának tekinteni.

9.5. A határidőbe nem számít bele a közlés, kézbesítés napja. A hónapokban vagy években megállapított határidő azon a napon jár le, amely számánál fogva megfelel a kezdőnapnak, ha pedig ez a nap a lejárat hónapjában hiányzik, a hónap utolsó napján.

9.6. A postai úton küldött nyilatkozat esetén a postára adás, elektronikus úton előterjesztett nyilatkozat esetén az elküldés napját kell a nyilatkozat megtételének napjaként tekinteni. Az ezzel kapcsolatos válasz megtételére rendelkezésre álló határidő ilyen esetben a postai úton küldött nyilatkozat kézbesítettnek minősülését követő napon kezdődik. Elektronikus úton előterjesztett nyilatkozat esetén a válaszra rendelkezésre álló határidő a következő munkanapon kezdődik.

9.7. A határidő elmulasztása vagy a késedelem jogkövetkezményei a határidő utolsó napjának elteltével állnak be.

9.8. A határidőt kétség esetén megtartottnak kell tekinteni.

9.9. Érvényes kézbesítési címeknek kell tekinteni az alábbi címeket:

· Okiratban megjelölt címeiket,
· amennyiben valamelyik Fél gazdasági társaság, a cégnyilvántartásba bejegyzett székhelyének címét
· amennyiben valamelyik Fél gazdasági társaságnak nem minősülő más jogi személy, a rá irányadó szabályok szerinti hatósági nyilvántartásba bejegyzett címét

9.10. A Fél értesítési címének megváltozását köteles közölni a másik Féllel címének megváltozását követő 15 (tizenöt) napon belül. A másik Féllel írásban közölt megváltozott értesítési cím szintén érvényes kézbesítési címnek minősül. A Felek kötelesek gondoskodni arról, hogy a fentiek szerint meghatározott érvényes kézbesítési címen az Okirat kibocsátásától kezdve a támogatási jogviszony megszűnéséig folyamatosan rendelkeznek a postai küldemények átvételére jogosult személlyel /képviselővel/.

9.11. A Felek részére személyesen átadott levelet a címzett Félnek történő átadás időpontjában tekintik kézbesítettnek a Felek.

9.12.  A digitális államról és a digitális szolgáltatások nyújtásának egyes szabályairól szóló 2023. évi CIII. törvényben (a továbbiakban: Dáptv.) és végrehajtási rendeleteiben meghatározott módon történt irattovábbítás esetén pedig a jognyilatkozatot a címzetthez megérkezettnek kell tekinteni a Dáptv. szerinti feladási igazoláson szereplő befogadás időpontjában.

10.  ADATVÉDELEM

10.1. A Felek kijelentik, hogy az Okirat kiadása, teljesítése és a kapcsolattartás során a másik Fél által átadott személyes adatokat (így különösen a képviselők, kapcsolattartók nevét, beosztását, telefonszámát és e-mail címét) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679/EU európai parlamenti és tanácsi rendelet (általános adatvédelmi rendelet; a továbbiakban: GDPR) rendelkezéseinek, valamint a hatályos nemzeti jogszabályoknak megfelelően kezelik.

10.2. Az adatkezelés jogalapja a Támogató részéről a GDPR 6. cikk (1) bekezdés c) pontja alapján jogi kötelezettség teljesítése, figyelemmel arra, hogy a hazai jogszabályok, különösen az Áht. és az Ávr. a pénzek jogszerű elosztására, ellenőrzésére és a nyilvánosság biztosítására kötelezik a Támogatót. A felelős közpénzfelhasználás ellenőrizhetősége miatt kötelező kezelni a pályázók, képviselőik adatait.

10.3. A Felek kötelezettséget vállalnak arra, hogy kapcsolattartóik és képviselőik részére a jelen adatkezelésről szóló tájékoztatást a jogszabályi előírásoknak megfelelően megadják (biztosítják az Adatkezelési Tájékoztató elérhetőségét).

10.4. A Felek a személyes adatokat a támogatási jogviszony megszűnését követő tíz (10) évig őrzik meg.

10.5. A Kedvezményezett kijelenti, hogy – a GDPR előírásainak megfelelően – a támogatói okiratban, valamint a Projekt megvalósítása során benyújtott adatlapokon és mindezek mellékleteiben feltüntetett érintettek (különösen a Kedvezményezett és esetleges partnereinek, szállítóinak, tulajdonosainak nevében és érdekében eljáró más személyek) személyes adatainak a Kedvezményezett általi kezelése és a Támogató számára történő rendelkezésre bocsátása megfelelő jogalappal és az érintettek megfelelő tájékoztatását követően történik. 

10.6. Az adatkezelés jogalapját jogszabályi felhatalmazás, az érintettre vonatkozó szerződéses kötelezettség, vagy az érintett előzetes, egyértelmű, megfelelő tájékoztatáson alapuló, önkéntes és határozott hozzájárulása képezheti, amelyben félreérthetetlen hozzájárulását adja a rá vonatkozó személyes adatot meghatározott célból és körben történő kezeléséhez. Az érintettektől személyes adatai kezeléséhez általános jelleggel hozzájárulás nem kérhető.

11. VEGYES ÉS ZÁRÓ RENDELKEZÉSEK

11.1. A Támogató és a Kedvezményezett Okirat teljesítéséhez kapcsolódó értesítéseire, felszólításaira, továbbá az egymás irányába történő nyilatkozataik megtételére rendelkezésre álló határidők számítására az Ávr. 102/C. §-ában foglaltak megfelelően alkalmazandók.

11.2. Kapcsolattartók megjelölése:

A Támogató részéről szakmai kapcsolattartóként kijelölt személy:
szervezeti egység: Főosztály
név: 
beosztás: főosztályvezető
e-mail: @mfa.gov.hu

A Kedvezményezett részéről a pályázatban kapcsolattartóként megjelölt személy:
név:
beosztás:
e-mail:
tel.:

Amennyiben a jelen pontban rögzített kapcsolattartók személyében változás következne be, úgy arról a változással érintett Fél a változás bekövetkezésétől számított 8 (nyolc) napon belül köteles elektronikus úton tájékoztatni a másik Felet. A kapcsolattartók személyében bekövetkező változás a tájékoztatás közlésével, az Okirat írásbeli módosítása nélkül nélkül hatályos.

11.3. A Kedvezményezett az Okirat, annak mellékletei, illetve bármely irányadó jogszabály rendelkezéseinek megsértésével a Támogatónak okozott vagyoni és nem vagyoni kárért a polgári jog szabályai szerint teljes kártérítési felelősséggel tartozik.

11.4. Az Okirattal kapcsolatban felmerült vitás kérdéseiket minden esetben megkísérlik egymás közötti egyeztetés útján rendezni. Amennyiben ez nem vezet eredményre Felek az Okirattal összefüggésben keletkezett jogvitáik elbírálására – a hatáskörre vonatkozó jogszabályi rendelkezések figyelembevételével – a Budai Központi Kerületi Bíróság kizárólagos illetékességét kötik ki.

11.5. Az Okiratban nem rendezett kérdésekre különösen a Polgári Törvénykönyvről szóló 2013. évi V. törvény, a számvitelről szóló 2000. évi C. törvény, az általános forgalmi adóról szóló 2007. évi CXXVII. törvény, a Kbt., az információs önrendelkezési jogról és az információszabadságról szóló 2011. évi CXII. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, az Áht., az Ávr., az államháztartás számviteléről szóló 4/2013. (I. 11.) Korm. rendelet és a fejezeti és központi kezelésű előirányzatok kezeléséről és felhasználásáról szóló 9/2024. (VI. 10.) KKM rendelet rendelkezései az irányadóak.

11.6. Az Okirat annak közlésével válik hatályossá. Amennyiben az Okiratban meghatározott valamely feltétel eltér a támogatási igénytől, a támogatási jogviszony létrejöttéhez a kedvezményezett elfogadó nyilatkozata is szükséges. Ez esetben elfogadásnak kell tekinteni azt, ha a kedvezményezett az elfogadó nyilatkozatot az Okirat közlését követő 5 (öt) munkanapon belül nem teszi meg. Ha a támogató a kedvezményezett nyilatkozatában foglaltakat elfogadja, a támogatási jogviszony a nyilatkozat tartalmának megfelelő Okirat közlésével jön létre. 

11.7. Az Okirat kibocsátásának feltétele, hogy a Kedvezményezett megfeleljen valamennyi, jogszabályban meghatározott, a Támogatás nyújtására vonatkozó követelménynek, beleértve a jogszabályokban meghatározott nyilatkozatok megtételének, illetve a Támogató részére az előírt határidőn belül történő benyújtásának kötelezettségét is.

11.8. Az Okiratot a Támogató elektronikus úton bocsátja ki a Kedvezményezett részére.

Mellékletek:
1. sz. melléklet: projektleírás
2. sz. melléklet: megvalósítási ütemterv (időbeli ütemezési terv)
3. sz. melléklet: költségterv
4. sz. melléklet: számlaösszesítő minta
5. sz. melléklet: pénzügyi elszámolás kiemelten kezelt követelményei
6. sz. melléklet: nyilatkozat támogatói okirathoz
7. sz. melléklet: átláthatósági nyilatkozat
8. sz. melléklet: állami támogatásról szóló nyilatkozat

